Taksiin osunut liitokiekko johti yleisvaarallisen rikoksen jäljille - Kotimaa - Ilta-Sanomat
Taksiin osunut liitokiekko johti yleisvaarallisen rikoksen jäljille
Julkaistu: 29.5.2013 10:34
Miestä epäillään muun muassa yleisvaarallisen rikoksen valmistelusta.
Mieheltä löytyi räjähde Helsingissä viikonloppuna, kertoo poliisi.
Tapahtumat alkoivat, kun epäillyn miehen frisbee osui taksiin Pasilan rautatieasemalla. Järjestyksenvalvoja huomautti asiasta, jolloin epäilty alkoi poliisin mukaan uhkailla tätä. Lisäksi mies uhkasi poliisin mukaan paikalle tullutta partiota räjäyttämisellä. Sillä ei saa koko korttelia matalaksi
Poliisi löysi miehen autosta huumausainetta ja 300 grammaa lähes käyttövalmista räjähdettä.
- Sillä ei saa koko korttelia matalaksi. Jos se olisi räjähtänyt autossa, olisi välittömässä läheisyydessä ollut hengenvaara ja paineaalto olisi voinut lyödä ikkunoita rikki sadan metrinkin säteellä, sanoo komisario Toni Uusikivihttp://www.is.fi/haku/?search-term=Toni%20Uusikivi.
Miestä epäillään muun muassa yleisvaarallisen rikoksen valmistelusta ja räjähderikoksesta. Vielä ei tiedetä, miksi epäillyllä oli räjähde. Mies on vangittu.